By Boniface Kizza
Embeera ya enju eziri mu nkambi ya Poliisi mu Kibuga Masaka yelalikirizza ababaka ba palamenti abatuula ku kakiiko akatunuliira ensonga z’omunda aka (parliamentary committee of internal affairs) bwebabadde bakyaddeyo okulaba emirimu bwegitambuzibwa.
Ababaka bano ababadde bakulembeddwamu ssentebe wabwe Rosemary Nyakikongoro bwe babadde balambula bakizudde nti embeera mu nkambi eno abasirikale mwebakolera mbi nnyo nga oli awo kyekiviriddeko omutindo gwemirimu mu poliisi okuba egw’ekibogwe olw’enguzi n’obukambwe obuyitiridde.
Ebimu ku bizibu ababaka bye bazudde kwekuba nga kabuyonjo ez’amazzi zayononeka dda kyoka teri kuddabiriza, Enyumba ezimu zaagwa dda nga kino kiviriddeko abasirikale abamu mu nkambi eno okugabana ebisenge, okuba n’akuddukulu akafunda ennyo ne bizibu ebirala.
Bano basabye gavumenti ey’owakati ebeeko ekyamangu kyekola okutumbula embeera za abasirikale baayo okutandika n’omwaka gwebyensimbi ogujja, okusinga bo nga abakakiiko okulambulanga no kukolanga alipoota ku ngeri gyebasulamu olwo ebyo nebikoma awo.
Basuubiza okufuba okwongeza ku nsimbi mu mbalirira ezigenda mu kitongole kya poliisi wabula nebasaba abakulembera ekitongole kino nti ensimbi ezinabaawebwa tebaziteeka mu kukola bikwekweto wabula bazimbiremu abaserekale ennyumba nabo batandike okusulako obulungi.
Timothy Harango kamisona wa poliisi era amyuuka omuteesiteesi wa poliisi yategezeza nti obuzibu bwa baserikale ba poliisi babumanyi kyoka nga ekizibu kiva ku ssente entono eziwebwa ekitongole kino wabula nabo, okutandika n’omwaka gwebyensimbi ogujja basubira okufuna ensimbi natandika okuzimba enyuuba za basirikale.
swh_Latn lug_Latn lug_Latn lug_Latn lug_Latn lug_Latn lug_Latn